text: Olen üks umbes 121 000 inimesest, kes jälgivad Venemaa Tšetšeenia vabariigi juhi Ramzan Kadõrovi postitusi Instagramis. Viimane on pildijagamiskeskkond, kuhu saab hõlpsalt fotosid ja nende kommentaare üles riputada. Kadõrovist on kiirelt saanud väga tuntud instagrammer, aadressiga @kadyrov_95 – iga päev ilmub temalt võrku mitu pilti sellest, kuidas ta alluvaile korraldusi jagab, end pereringis hästi tunneb, ratsutamisvõistlustele kaasa elab või muidu rahva heaolu eest seisab.